ইউনাইট ফর চিল্ড্রেন, ইউনাইট ফর অ্যাগেইনস্ট এইডস

**ইউনাইট ফর চিল্ড্রেন, ইউনাইট ফর অ্যাগেইনস্ট এইডস** ২০০৫ সালে ইউনিসেফ কর্তৃক শুরু হওয়া একটি বিশ্বব্যাপী প্রচারণা, যা এইচআইভি এবং এইডস সম্পর্কিত বিশ্বব্যাপী শিশুদের দুর্দশা সম্পর্কে সচেতনতা বৃদ্ধি এবং পদক্ষেপ গ্রহণে উৎসাহিত করে।

প্রতিদিন প্রায় প্রতি মিনিটে, একজন শিশু এইডসের কারণে মারা যায় এবং আরো দুইজন তরুণ এইচআইভিতে আক্রান্ত হয়। ২০০৭ সালে, ১৫ বছরের কম বয়সী ২,৭০,০০০ শিশু এইডসের কারণে মারা যায়। আরো লক্ষ লক্ষ শিশু তাদের পিতামাতাকে এই রোগের কারণে হারিয়েছে। এইচআইভি ক্রমবর্ধমানভাবে তরুণদের, বিশেষ করে মেয়েদের একটি রোগ হয়ে উঠছে। ইতোমধ্যে পড়া বিপর্যয়কর প্রভাবের পরেও এইচআইভি এবং এইডসের পরিস্থিতি আরো খারাপ হতে পারে বলে আশঙ্কা করা হচ্ছে।

তবে, এইচআইভি প্রতিরোধযোগ্য এবং চিকিৎসাযোগ্য। ইউনিসেফের "ইউনাইট ফর চিল্ড্রেন, ইউনাইট ফর অ্যাগেইনস্ট এইডস" প্রচারণার চারটি মূল পদক্ষেপ রয়েছে: নতুন সংক্রমণ প্রতিরোধ, মা থেকে শিশুতে সংক্রমণ প্রতিরোধ (PMTCT), শিশুদের চিকিৎসা প্রদান এবং সুরক্ষা, যত্ন ও সহায়তা।

## নতুন সংক্রমণ প্রতিরোধ
এইচআইভি প্রতিরোধের একটি বিস্তৃত প্রতিক্রিয়া হিসেবে তরুণদের এইচআইভি সংক্রমণ সম্পর্কে সঠিক এবং প্রাসঙ্গিক তথ্য প্রয়োজন এবং এমন একটি সহায়ক পরিবেশ প্রয়োজন যেখানে তারা ঝুঁকিপূর্ণ আচরণ সম্পর্কে খোলামেলা আলোচনা করতে পারে। তাদের নিজেদের এইচআইভি অবস্থা জানাও অত্যন্ত জরুরি। ইউনিসেফের লক্ষ্য হচ্ছে, বিশ্বব্যাপী তরুণদের মধ্যে এইচআইভি আক্রান্তের সংখ্যা ২৫ শতাংশ কমানো।

## মা থেকে শিশুতে সংক্রমণ প্রতিরোধ (PMTCT)
চিকিৎসা ছাড়া এইচআইভি আক্রান্ত মায়ের গর্ভে জন্ম নেওয়া ১৫-৩০ শতাংশ শিশুর মধ্যে এই ভাইরাসটি সংক্রমিত হতে পারে। মায়ের কাছ থেকে এইচআইভি আক্রান্ত এবং চিকিৎসা না নেওয়া দুই শিশুর মধ্যে প্রায় একজন তাদের দ্বিতীয় জন্মদিনের আগেই মারা যায়। অনেক গর্ভবতী নারী এখনো চিকিৎসা সুযোগ থেকে বঞ্চিত। ইউনিসেফ আশা করছে, অভাবী সকল গর্ভবতী নারীর ৮০ শতাংশের জন্য সেবা প্রদান করতে পারবে।

## শিশুদের চিকিৎসা প্রদান
এইচআইভি আক্রান্ত শিশুদের মধ্যে মাত্র একটি অংশ জীবন রক্ষাকারী অ্যান্টি-রেট্রোভাইরাল থেরাপি (এআরটি) পায়। চিকিৎসা ছাড়া শিশুদের ভবিষ্যৎ অন্ধকার এবং স্বল্পস্থায়ী। বর্তমান শিশু চিকিৎসার এআরভিগুলো এখনো প্রাপ্তবয়স্কদের ফর্মুলার তুলনায় ব্যয়বহুল, যা শিশু-বান্ধব ডোজ হিসেবে তৈরি করা হয় না। ইউনিসেফের লক্ষ্য হল ৮০ শতাংশ অভাবী শিশুদের চিকিৎসা প্রদান করা।

## সুরক্ষা, যত্ন ও সহায়তা
এইডসে আক্রান্ত হয়ে যেসব শিশু বাবা-মায়ের মধ্যে একজন বা উভয়কে হারিয়েছে, তারা বৈষম্য এবং কলঙ্কের সম্মুখীন হয়। যেসব পরিবারে অসুস্থ বা মুমূর্ষু বাবা-মা আছেন, তারা প্রায়শই আরো বেশি ঝুঁকির মুখে থাকেন। এতিমত্ব রোধ করার জন্য এইচআইভি আক্রান্ত বাবা-মায়ের চিকিৎসার ব্যবস্থা করা প্রয়োজন। এইচআইভি এবং এইডসে আক্রান্ত সকল শিশুর স্বাস্থ্যসেবা এবং শিক্ষার পাশাপাশি সুরক্ষা, যত্ন এবং সহায়তা প্রয়োজন। ইউনিসেফের লক্ষ্য হচ্ছে এমন পরিষেবা প্রদান করা যেটি যাদের সবচেয়ে বেশি প্রয়োজন সেই ৮০ শতাংশ শিশুর কাছে পৌঁছায়।

সাম্প্রতিক বছরগুলিতে অনেক কিছু অর্জন করা হয়েছে। উদাহরণস্বরূপ:

* ২০০৪ সালে, নিম্ন ও মধ্যম আয়ের দেশগুলিতে এইচআইভি আক্রান্ত প্রতি ১০ জন গর্ভবতী মহিলার মধ্যে মাত্র একজন অ্যান্টি-রেট্রোভাইরাল ওষুধ পেতেন। আজ, প্রতি তিনজনের মধ্যে একজন ওষুধ পান।
* ২০০৫ সালে, মাত্র ৭৫,০০০ এইচআইভি আক্রান্ত শিশু চিকিৎসা পেতো। আজ, প্রায় ২,০০,০০০ শিশু জীবন রক্ষাকারী ওষুধ গ্রহণ করে।
* সবচেয়ে বেশি আক্রান্ত ১৭টি দেশের মধ্যে ১৪টিতে ১৫-২৪ বছর বয়সী গর্ভবতী মহিলাদের মধ্যে যারা প্রসবপূর্ব ক্লিনিকে যান তাদের মধ্যে এইচআইভির প্রাদুর্ভাব হ্রাস পেয়েছে।
* এইচআইভি ও এইডস আক্রান্ত শিশুদের সুরক্ষা, যত্ন এবং সহায়তার জন্য প্রচেষ্টা বৃদ্ধি পেয়েছে।

এসব সাফল্য সত্ত্বেও, এখনো অনেক কিছু করার বাকি রয়েছে। এইচআইভি এবং এইডস আক্রান্ত শিশুদের সুরক্ষা, প্রতিরোধ, চিকিৎসা এবং সহায়তা এখনো অপর্যাপ্ত।

## উই ওয়ান্ট টু লিভ ফ্রি ফ্রম এইচআইভি
২০০৯ সালের মে মাসে, ইউনিসেফ ইউকে 'ইউনাইট ফর চিল্ড্রেন, ইউনাইট ফর অ্যাগেইনস্ট এইডস' প্রচারণার একটি নতুন পর্যায় শুরু করে। কিশোর-কিশোরী এবং তরুণদের মধ্যে সংক্রমণ প্রতিরোধের উপর দৃষ্টি নিবদ্ধ করে এবং এই প্রচারণার নাম দেওয়া হয়েছে 'উই ওয়ান্ট টু লিভ ফ্রি ফ্রম এইচআইভি'। এটি ইউনিসেফ ইউকে'র 'বোর্ন ফ্রি ফ্রম এইচআইভি' প্রচারণাকে অনুসরণ করে, যা মা হতে শিশুর মধ্যে এইচআইভি সংক্রমণ রোধের বিষয়টিতে মনোনিবেশ করে।

২০০৮ সালে অনুমান করা হয়েছিল যে বিশ্বব্যাপী নতুন এইচআইভি সংক্রমণের প্রায় ৪৫ শতাংশের জন্য ১৫ থেকে ২৪ বছর বয়সী তরুণরা দায়ী এবং প্রতি মিনিটে প্রায় দু'জন তরুণ এইচআইভিতে আক্রান্ত হয়। উন্নয়নশীল দেশগুলিতে গড়ে মাত্র ৩০ শতাংশ যুবক এবং ১৯ শতাংশ যুবতীর এইচআইভি ও তার সংক্রমণ প্রতিরোধের ব্যাপক এবং সঠিক জ্ঞান রয়েছে। বিশ্বজুড়ে তরুণদের মধ্যে এইচআইভি আরো ছড়িয়ে পড়া রোধ করার জন্য যথেষ্ট মনোযোগ দেওয়া হচ্ছে না।

ইউনিসেফ ইউকে'র 'উই ওয়ান্ট টু লিভ ফ্রি ফ্রম এইচআইভি' প্রচারণার লক্ষ্য এইচআইভি এবং এইডসের জন্য ২ মিলিয়ন পাউন্ডেরও বেশি তহবিল সংগ্রহ করা এবং তরুণদের মধ্যে কার্যকর এইচআইভি প্রতিরোধের গুরুত্ব সরকারকে স্মরণ করিয়ে দেওয়া।

## তথ্যসূত্র


## বহিঃসংযোগ

* ইউনিসেফ এর বৈশ্বিক 'ইউনাইট' প্রচারণা 
* ইউনিসেফ ইউকে'র 'লিভ ফ্রি' প্রচারণা
* এইচআইভি ও এইডস সম্পর্কিত প্রকাশনা
* এইচআইভি ও এইডস সম্পর্কিত ভিডিও
* Audio: Lesotho voices
* Film: the Gift
* Official Unite for Children, Unite Against AIDS Concert

বিষয়শ্রেণী:আন্তর্জাতিক চিকিৎসা ও স্বাস্থ্য সংগঠন
বিষয়শ্রেণী:ইউনিসেফ
বিষয়শ্রেণী:আন্তর্জাতিক চিকিৎসা ও স্বাস্থ্য সংগঠন
বিষয়শ্রেণী:ইউনিসেফ